132 



rágós berkeket is, azonkívül a vízi növényeket, a melyeken többi 

 között a czinczérforma szép Donaciák tanyáznak. 



Gazdag zsákmányra tehetünk szert a háló segélyével, ha azt 

 alkonyatkor néhány ujjnyira a földtől a füvön húzogatjuk; sok olyan 

 bogarat foghatunk így, a melyek csak ilyenkor szoktak előbújni, 

 nappal pedig rejtekeikben vannak megvonulva. így gyűjthetjük a 

 Rhizotrogus-fajokat és a cserebogárhoz hasonló szép Anoxiákat, ki- 

 vált az Alföld homokos talajú vidékein. 



A marhalegelőkön elhullatott ganéjban tartózkodnak a ter- 

 metes Geotrypes-fajok és a Copris lunaris, valamint az Onthopha- 

 gus és Aphodius-nemek számos képviselője ; a Gymnopleurusok 

 ketten-hárman guritanak egy ganéj -golyót, melyet ivadékaik szá- 

 mára gyúrtak össze ; a kis Sisyphus Scháfferi juh-ganójból készí- 

 tett kis 'golyójával mythologiai névelődjééhez hasonló munkát végez. 



A Necrophorus, Hister és Dermestes-fajokat és a nagyobb 

 Staphylinusokat dögök alatt találjuk ; ha egér, vakondok vagy kí- 

 gyó hulláját verőfényes helyre teszszük és föléje, hogy a szarka 

 vagy varjú el ne vigye, néhány követ helyezünk, nem egyszer rit- 

 kábban előforduló fajok is gyűlnek a csalétekre. 



Ledöntött vagy ölbe rakott fákon, vén tölgyek derekán és 

 odvas fűzfákon ; kivált alkonyat körűi, szép czinczérfólékre és pom- 

 pabogarakra (Buprestidae) akadunk. Lombos, de kivált a fenyves 

 erdőkben a veszni indult fák kérge alatt vagy a nemrég levágott 

 törzseken a szúfélék számos apró íaja rág jellemző meneteket ; 

 társaságukban rongálják a fát a. fenyvesekben a tekintélyes nagyságú 

 Hylobius és Pissodes fenyőpusztító orrmányos bogarak is. 



Ha a vén bükkfák oldalán nőtt redves gombákat összetördeljük, 

 azokban gyakran a szúforma apró Cis társaságát találjuk ; sőt ha késő 

 őszszel még a rendkívül ritka Derodontus macularis is hatalmunkba 

 kerül, fáradozásunk bőven lesz megjutalmazva. Sokféle apró Sta- 

 phylinidát gyűjthetünk könnyű szerrel, ha nyáron mindenféle gom- 

 bát árnyékos erdőben egy rakásra összehalmozunk ; bőven válogat- 

 hatunk ilyenkor aztán a sok Homalota, Boletobius, Gyrophaena és 

 Triplax-fajban, sőt nem ritkán a gyönyörű Philonthus cyanipennis-t 

 is odacsalhatjuk. 



Ne mulaszszuk el tavaszszal a hangyafészkeket szintén meg- 

 vizsgálni. Gyűjteményünket nem ritkán igen érdekes apró rova- 

 rokkal gazdagíthatjuk, a melyek mint a hangyák vendégei vagy 

 zsellérei a hangyafészkekben szoktak tartózkodni. 



Biró Lajos. 



